Yhdistyksen syyskokous ja kerhoilta: Taruja ja totuuksia Suomen luonnonkasveista
2025-11-05 18:00 - 20:00 (Europe/Helsinki)
HUOM paikka! Töölön kirjasto, Tapahtumasali, IV krs, Töölönkatu 6
Kun tärkeimmät asiat on saatu kerrottua vaelluskavereille ja pullakahvit/-teet juotua, niin aloitetaan varsinainen kokous viimeistään klo 18.10. Syyskokouksessa käsitellään sääntöjen määräämät asiat: valitaan hallituksen jäsenet ja toiminnantarkastajat, käsitellään vuoden 2025 toimintasuunnitelma ja talousarvio sekä päätetään vuoden 2026 jäsenmaksun suuruus.
Viime kesän kasviloistoa ihaillessasi taisi käydä mielessäsi: tuttu kasvi, mutta mikäs sen nimi olikaan… Kerhoillan esiintyjällä, Taina Leinolla, voisi olla apu unohtamiseen. Hän ”hurahti” kasveihin ja teki kuvistaan ja keräämistään tiedoista kirjan ”Älä unohda minua”. Kirjassa esitellään 330 luonnonkasvia ja kerrotaan monipuolista tietoa mm. eri lajeihin liittyvistä uskomuksista, nimien merkityksistä sekä kasvien hyötykäytöstä. Kasvit valikoituivat kirjaan sattumalta, ja niinpä mekin kuulemme satunnaisia otoksia kirjasta, kuten vaikkapa kuuhun matkustaneesta kasvista sekä kasvista, joka menee nukkumaan puolilta päivin. Väitän, että ensi kesänä muistamme ainakin näiden kasvien nimet. Mieleenpainuvien taustatietojen on todettua parantavan muistamista.
Kerhoiltaosuus on avoin kaikille ja pyritään aloittamaan klo 19:00. Tilaisuuden jälkeen Taina Leinolta voi ostaa hänen omakustanteisen kirjansa ”Älä unohda minua” 25 eurolla.
Vastuuhenkilö: Taina Tervahartiala, puh. 050 5544 432.
